*Par atbildes sniegšanu iepirkumu procedūrā “Dzesēšanas šķidrumu piegāde” (ID Nr. RS/2023/61)*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) iepirkuma gaitā no iespējamā pretendenta ir saņēmusi lūgumu sniegt atbildi uz jautājumu.

**Jautājums.**

Lūdzu, precizēt par nepieciešamo informāciju Tehniskā piedāvājuma 11 kolonnā: kādus datus Jūs vēlaties tur redzēt? Produkta Fizikāli – ķīmiskos parametrus, ražotāju apstiprinājumus vai marketinga tekstu ? Visa šī informācija ir norādīta tehniskā aprakstā.

Tā kā noteikumos ir norāde “jānorāda konkrētā piedāvātā ražotāja produkta tehniskie parametri un atsauce uz tehnisko datu lapu (dokumenta Nr., datums, faila nosaukums, u.tml.). Nedrīkst pārkopēt preces tehnisko specifikāciju. Ja Pretendents iesniedz pārkopētu tehniskā specifikāciju, no kuras nevar viennozīmīgi secināt par piedāvātā produkta parametriem un īpašībām, Iepirkuma komisijai ir tiesības nevērtēt šādu tehnisko piedāvājumu un to noraidīt.”: kāda informācija nepieciešama?

**Atbilde:**

Tehniskā piedāvājuma 11.Kolonnā "Piedāvātā produkta tehniskais raksturojums" jānorāda konkrētā piedāvātā ražotāja produkta tehniskie parametri un atsauce uz tehnisko datu lapu (dokumenta Nr., datums, faila nosaukums, u.tml.).

Tas nozīmē, ka jāiesniedz īss preces apraksts piemēram, dzesēšanas šķidrums, koncentrāts, sastāvs, iepakojums - 200 litru metāla mucā un atsauce uz konkrēto tehnisko datu lapu, kur pieejama detalizēta informācija par konkrētā produkta fizikālajiem un ķīmiskajiem raksturlielumiem. Der arī atsauce uz konkrēto produktu interneta tīmekļvietnē, kur minēts preces apraksts un tehnisko datu lapu latviešu valodā.

Iepirkumu komisijas priekšsēdētāja Karīna Meiberga